জবুর.
100.
শুকুরানা গীত ওরে জগতবাসি খুশি-বাসি করো, মাবুদর নামে জুর গলায় করো। 
মাবুদর এবাদত করো খুশ দিলে, খুশির গজল গাইয়া গাইয়া আও তান দরবারে। 
আল্লাউ আসল মাবুদ, মনো রাখিও তুমরা, আমরারে বানাইলা তাইন, তান বন্দা তো আমরা, আমরা তান মেড়ার পাল, তান জমিনো খানি খাওরা। 
শুকুর-গুজার করি করি হামাও তান দুয়ারো, তারিফ-গীত গাইয়া গাইয়া আও তান উঠানো, তান নামে শুকরিয়া তারিফ আদায় করো। 
মাবুদউ আসল ভালা, চিরকাল জারি তান দয়া-মায়া, তান হক-হালালি চালু রয় বংশর পর বংশ ধরিয়া॥ 
