জবুর.
11.
এবাদত-বন্দেগি পরিচালকর লাগি: হজরত দাউদর মিজমর। আমি তো মাবুদর গেছেউ আশ্রয় লইছি, তে তুমরা কেনে আমারে কইরায়, “ও পাখি, তুমার আশ্রয় পাহাড়েদি বাগিয়া যাও। 
বজ্জাতর দলে ধনুকরে পুরাপুর জুইত করি ধরছে, সরল মানষরে আন্দারিত মারতো করি তীর লাগাইছে। 
ভাংগিয়া পড়ি যায় যুদি সমাজর মুল পিলার, ইলা অইলে কিতা করবো যারা পরেজগার?” 
মাবুদ তো রইন তান পবিত্র মুকামো, তান আরশ-কুরছি বওয়াল আছে আছমানো, আদম জাতিরে রাখইন তান চখুর নজরো। 
ভালা-বুরা হকলরে যাচাই করইন মাবুদে, জালিম অকল তান দুশমন, ঘিন করইন তারারে। 
বজ্জাতর উপরে ঢালিবা তাইন জালাইল গন্ধক আর আংরা, গরম আগুনির গুল্লাউ অইবো তারার খানি-পানি হামেশা। 
মাবুদ নিজে পরেজগার, পছন্দ করইন পরেজগাররে, হক-নিখুত বন্দায় পাইবা তান মুখর দিদাররে॥ 
