জবুর.
70.
এবাদত-বন্দেগি পরিচালকর লাগি: হজরত দাউদর ইয়াদগারির মিজমর। ও আল্লা, তুমার দোহাই দিয়ার আমার জান বাচাও, মাবুদ গো, আমারে সাইয্য করাত জলদি আও। 
আমার জানরে যেতায় নিতা চাইরা, নিচা অউক তারার মাথা শরমিন্দা বনিয়া, আমার খেতি অইলে যেতায় করবা খুশি, বেইজ্জত বনিয়া তারা বাগি যাউক খরেদি। 
আমার খেতিয়ে যেতায় কইন, অইছেরে অইছে, মুখ লুকাইয়া হরউক অতা নিজর লাজ-শরমে। 
অইলে খুশি-বাসি করউক তুমার আশিক বন্দার দলে, তুমার দেখাইল বাচার পথ ভালা পাইন যেতা জনে, হর-হামেশা জপি জপি ফুর্তি করউক তারা, তুমিউ মহান মউলা, তুমিউ মহান আল্লা! 
দুখি কাংগাল জন তো আমি বড়ই অভাবি, আমার কাছাত জলদি আও মাবুদ এলাহি। তুমিউ মোর সাইয্যকারি জান বাচানির ঠিকানা, আমারে বাচাও গো মালিক দেরি করিও না॥ 
