জবুর শরিফ.
1.
সুখি হউ জন, নাফরমানর ছাল্লায় যে চলে না, পাপীর পথো যে উবায় না, মশকরা কররার আড্ডাত বয় না। 
অইলে মাবুদর দেওয়া হেদায়তউ তার খুশি, ই হেদায়তরে ধিয়ান করে হে দিন-রাইত ধরি। 
তার জিন্দেগি তো পানির ফুতর ধারর গাছর লাখান, যে গাছে সঠিক সময়ে ফল ধরে, খরার দিনো তার পাতা হুকায় না, হে যেতাতউ আত দেয়, অতাতউ লাভবান অয়। 
অইলে খবিছ-বজ্জাতর চলা তো অলা নায়, ইতার জিন্দেগি ধানর ছুছার লাখান বাতাসে উড়ে। 
হাশরর দিন উবাইতো তারার অলা সাওস নাই, পাক-পরেজগারর মজলিছো নাফরমানর নাই কুনু ঠাই। 
পরেজগার বন্দার চলা-ফিরার পথো মাবুদে নজর রাখইন, অইলে খবিছ-বজ্জাতর পথো আছে সর্বনাশ॥ 
